Оснивачи групе су били Александар Човић, Борис Милијаш, Бојан Милијаш и Горан Лучић. Први албум, "Регина" (1990), издали су након што су им се придружили вокал Давор Ебнер и бубњар Бојан Милићевић. Текстове за групу пише гитариста Александар Човић (познат и као Ацо Регина), а први узор им је био ирски U2. Регина је била популарна у СР БиХ и цијелој СФРЈ, а на тадашњој рок сцени је изникла као својеврстан насљедник Индекса и Бијелог дугмета. Због Рата у БиХ, Човић и Милићевић су групу између 1992. и 1999. водили у Београду; потом је, након једанаест албума, ипак распуштена.